open-index/open-wikipedia-markdown huggingface dataset:
சிக்கபள்ளாபூர் மாவட்டம்

**சிக்கபல்லப்பூர்  மாவட்டம்** கர்நாடக மாநிலத்தில் உள்ள மாவட்டமாகும். இது கோலார் மாவட்டத்தில் இருந்து பிரித்து உருவாக்கப்பட்டது. இதன் தலைமையகம் சிக்கபள்ளாப்பூர்  நகரம் ஆகும். புகழ்பெற்ற பழங்காலத்துக் கோயில்கள் பல இம்மாவட்டத்தில் உள்ள நந்தி மலையில் அமைந்துள்ளன.
## மாவட்ட நிர்வாகம்
4244 சதுர கிலோ மீட்டர் பரப்பளவு கொண்ட இம்மாவட்டம் 6 வருவாய் வட்டங்களும், 157 கிராம ஊராட்சிகளும், 6 நகராட்சிகளும், 1515 கிராமங்களும் கொண்டது.
## மக்கள் தொகை பரம்பல்
2011ஆம் ஆண்டின் கணக்கெடுப்பின்படி,  இம்மாவட்டத்தின் மக்கள் தொகை 1,255,104  ஆகும். அதில்   636,437  ஆண்கள் மற்றும்618,667   பெண்கள் உள்ளனர்.பாலின விகிதம் 1000 ஆண்களுக்கு 972  பெண்கள் வீதம் உள்ளனர். சராசரி எழுத்தறிவு  69.76% ஆகும். இம்மாவட்ட மக்களில் இந்து சமயத்தினர் 87.65 % , இசுலாமியர் 11.78 % , கிறித்தவர்கள் 0.37 %  மற்றும் பிறர் 0.21% ஆக உள்ளனர்.
## படக் காட்சியகம்

File:ASI board at Bhoganandishvara group of temples, Chikkaballapur district.jpg
File:A mantapa (hall) in Bhoganandishvara group of temples at Chikkaballapur district.JPG|
File:Ornate pillars in Bhoganandishvara group of temples-a Hoysala contribution at Chikkaballapur district.JPG|
File:Window art and wall relief at Bhoganandishvara group of temples, Chikkaballapur district.JPG|
File:Temple tank in Bhoganandishvara group of temples at Chikkaballapur district.JPG|
File:Pillar relief art in Bhoganandishvara group of temples at Chikkaballapur district.jpg|
File:Yali pillars2 at Bhoganandishvara group of temples, Chikkaballapur district (1).jpg|
File:Yali pillars1 at Bhoganandishvara group of temples in Chikkaballapur district.jpg|
File:Yali pillars3 at Bhoganandishvara group of temples, Chikkaballapur district.jpg|
File:Mantapa pillars in Ranganatha Temple at Rangasthala, Chikkaballapur district.jpg|
File:Pillar relief in Ranganatha temple at Rangasthala, Chikkaballapur district.jpg|
File:Yali pillars2 at Ranganatha temple in Rangasthala, Chikkaballapur district.jpg|

## போக்குவரத்து

## மேற்கோள்கள்

## வெளியிணைப்புகள்

* மாவட்டத் தளம் 
* நகர தளம் 

பகுப்பு:கர்நாடக மாநிலத்தில் உள்ள மாவட்டங்கள்
பகுப்பு:சிக்கபள்ளாபூர் மாவட்டம்
திருமலை கிருஷ்ணமாச்சாரி

**திருமலை கிருஷ்ணமாச்சாரி** (*Tirumalai Krishnamacharya*, நவம்பர் 18, 1888 - பிப்ரவரி 28, 1989) இந்தியாவில் யோகா குருவாக இருந்தார். ஆயுள்வேதத்தில் பண்டிதராகவும் இருந்தார். 20ம் நூற்றாண்டின் தலை சிறந்த யோகா குருவாக திகழ்ந்தவர். இவருடைய *ஹத யோகா* மிகவும் அறியப்படுகிற ஒன்றாகும்.

பகுப்பு:1888 பிறப்புகள்
பகுப்பு:1989 இறப்புகள்
பகுப்பு:யோகிகள்
பகுப்பு:சித்ரதுர்கா மாவட்ட மக்கள்
பகுப்பு:நூறு வயது இந்திய ஆண்கள்
தாவண்கரே மாவட்டம்

**தாவணகெரே மாவட்டம்,** கர்நாடக மாநிலத்தில் அமைந்துள்ள மாவட்டமாகும். இதன் தலைமையகம் தாவண்கரே நகரம் ஆகும். இது சித்திரதுர்க்கா மாவட்டத்தில் இருந்து பிரித்து உருவாக்கப்பட்டது.

## ஆட்சிப் பிரிவுகள்
:சட்டமன்றத் தொகுதிகள்:

:மக்களவைத் தொகுதிகள்:

## மேற்கோள்கள்

## வெளியிணைப்புகள்

*இந்திய வரைபடம்

பகுப்பு:கர்நாடக மாநிலத்தில் உள்ள மாவட்டங்கள்
பகுப்பு:தாவணகெரே மாவட்டம்
முன்னிலை சோசலிசக் கட்சி

**முன்னிலை சோசலிசக் கட்சி** (*Frontline Socialist Party*, சுருக்கம். **FSP**) என்பது இலங்கையில் இயங்கும் ஒரு பொதுவுடைமைக் கட்சியாகும். இது மக்கள் விடுதலை முன்னணியின் அதிருப்தி உறுப்பினர்களால் 2012 ஏப்ரல் 9 அன்று தொடங்கப்பட்டது. கட்சியின் பொதுச் செயலாளர் குமார் குணரத்தினம் ஆவார்.

சம உரிமை இயக்கம் என்கின்ற ஒரு முன்னணி அமைப்பினூடாக, இலங்கையில் இன ஒடுக்குமுறைக்கும், இனவாதத்திற்கும் எதிராக போராடுவது, இனங்களுக்கிடையில் ஓர் ஐக்கியத்தை உருவாக்குவதுடன், சமத்துவமின்மையை உருவாக்கிய சமூக அமைப்பு முறையை தூக்கி எறிந்து புதிய சமூக அமைப்பு முறையை உருவாக்குவதன் மூலம் ஒடுக்கப்படும் தேசிய இனங்களின் உரிமைகளை வென்றெடுப்பது என்னும் செயல் திட்டத்தினை முன்னிலை சோசலிச கட்சி முன்வைத்துள்ளது.

சம உரிமைக்கான இயக்கத்தின் இரு உறுப்பினர்கள் லலித்குமார் வீரராஜ், குகன் முருகானந்தன் ஆகியோர் 2009 ஆம் ஆண்டு டிசம்பர் 9 இல் யாழ்ப்பாணத்தில் வைத்துக் காணாமல் போனார்கள். இவர்கள் பற்றிய தகவல்கள் எதுவும் இதுவரை அறியப்படவில்லை. இவர்கள் இலங்கையில் காணாமல் போனதற்கு எதிராக முன்னிலை சோசலிசக் கட்சியினர் போராட்டங்கள் பல நடத்தி வருகிறார்கள்.

## வரலாறு
குமார் குணரத்தினம் திருகோணமலையில் தேசபிரேமி ஜனதா வியாபரய என்ற அமைப்பின் தலைவராகவும், மகக்ள் விடுதலை முன்னணியின் இரண்டாம் நிலை புரட்சிகரத் தலைவராகவும் பணியாற்றினார். 1989-இல் விஜயவீரவின் மரணத்திற்குப் பிறகு கட்சியில் புரட்சிகர நோக்கம் இல்லாததால் அவர் கட்சியுடன் முரண்பட்டார்.

ஏப்ரல் 2012 இல், கடும்போக்கு சோசலிசவாதியான குணரத்தினத்திற்கும், கட்சித் தலைவர் சோமவன்ச அமரசிங்கவிற்கும் இடையே கட்சிக்குள் உட்கட்சி நெருக்கடி தீவிரமடைந்தது. இதன் விளைவாக, பெரும்பாலான உறுப்பினர்கள் குணரத்தினத்திற்கு தங்கள் ஆதரவை நீட்டித்தவுடன் கட்சியின் ஊடகப் பிரிவு மூடப்பட்டது. மகளிர் பிரிவு, மாணவர் பிரிவு, இளைஞர் பிரிவுகளின் பெரும்பான்மையானவர்கள் குணரத்தினத்திற்கு தங்கள் ஆதரவைத் தந்தனர்.

### 2020 எதிர்ப்புப் போராட்டங்கள்
2020-இல், கட்சியின் உறுப்பினர்கள் வேறு சில இடதுசாரிக் கட்சிகளுடன் சேர்ந்து இலங்கையில் உள்ள அமெரிக்கத் தூதரகத்தின் முன் போராட்டங்களை நடத்தினர், ஆனால் பின்னர் அவர்கள் கோவிட்-19 "சுகாதார விதிமுறைகளை" மீறியதாகக் கூறி காவல்துறை அதிகாரிகளால் தாக்கப்பட்டனர். சியார்ச்சு பிளாய்டின் கொலைக்கு எதிராக, இந்தப் போராட்டம் ஒரு அமைதியான போராட்டம் என்று கட்சி உறுப்பினர்கள் கூறினர். காவல்துறையினரின் தாக்குதலில் பலர் காயமடைந்தனர்.  தாக்குதலுக்குப் பிறகு முன்னிலை சோசலிசக் கட்சியின் செயலாளர் குமார் குணரத்தினம், பிற முக்கிய உறுப்பினர்கள் கைது செய்யப்பட்டனர், மேலும் சிலர் மருத்துவமனையில் அனுமதிக்கப்பட்டனர். கைதுக்கான காரணம் குறித்து காவல்துறையிடம் கேள்வி எழுப்பிய இரண்டு வழக்கறிஞர்களும் காவலில் எடுக்கப்பட்டனர்.

## கட்சியின் தேர்தல் வரலாறு

## மேற்கோள்கள்

பகுப்பு:2012 நிறுவனங்கள்
பகுப்பு:இலங்கை அரசியல் கட்சிகள்
பகுப்பு:இலங்கை இடதுசாரிகள்
பகுப்பு:மக்கள் விடுதலை முன்னணி
மட்டக்களப்பு தேர்தல் தொகுதி

**மட்டக்களப்பு தேர்தல் தொகுதி** (*Batticaloa Electorate*) என்பது ஆகத்து 1947 முதல் பெப்ரவரி 1989 வரை இலங்கையில் நடைமுறையில் இருந்த தேர்தல் தொகுதியாகும். இத்தேர்தல் தொகுதி இலங்கையின் கிழக்கு மாகாணத்தில், மட்டக்களப்பு மாவட்டத்தில் மட்டக்களப்பு நகரையும் அதைச் சுற்றியுள்ள ஊர்களையும் உள்ளடக்கியதாகும். மார்ச் 1960 இலிருந்து இத்தேர்தல் தொகுதியில் இருந்து இரு அங்கத்தவர்கள் தேந்தெடுக்கப்பட்டனர்.

1978 ஆம் ஆண்டில் அறிமுகப்படுத்தப்பட்ட புதிய அரசியலமைப்பின் படி, இலங்கையில் விகிதாசாரப் பிரதிநிதித்துவத் தேர்தல் முறை அறிமுகப்படுத்தப்பட்டதை அடுத்து, நடைமுறையில் இருந்த 160 தேர்தல் தொகுதிகள் கலைக்கப்பட்டு பதிலாக 22 பல-அங்கத்தவர்களைக் கொண்ட தேர்தல் மாவட்டங்கள் உருவாக்கப்பட்டன. இதற்கமைய, 1989 தேர்தலில் மட்டக்களப்பு தேர்தல் தொகுதி மட்டக்களப்பு தேர்தல் மாவட்டத்தில் உள்ளடக்கப்பட்டது.

## நாடாளுமன்ற உறுப்பினர்கள்

## 1947 நாடாளுமன்றத் தேர்தல்
1-ஆவது நாடாளுமன்றத் தேர்தல் 1947 ஆகத்து 23 முதல் செப்டம்பர் 20 வரை நடைபெற்றது. முடிவுகள் வருமாறு:

## 1952 நாடாளுமன்றத் தேர்தல்
24 மே 1952 முதல் 30 மே 1952 வரை நடைபெற்ற 2வது நாடாளுமன்றத் தேர்தல் முடிவுகள்:

## 1956 நாடாளுமன்றத் தேர்தல்
5 ஏப்ரல் 1956 முதல் 10 ஏப்ரல் 1956 வரை நடந்த 3வது நாடாளுமன்றத் தேர்தல் முடிவுகள்:

## 1960 (மார்ச்) நாடாளுமன்றத் தேர்தல்
1960 இலிருந்து மட்டக்களப்பு தேர்தல் தொகுதியில் இருந்து இரு அங்கத்தவர்கள் நாடாளுமன்றத்திற்குத் தேர்ந்தெடுக்கப்பட்டனர். வாக்காளர் ஒவ்வொருவரும் இரு வேட்பாளர்களைத் தேர்ந்தெடுக்க முடிந்தது.

19 மார்ச் 1960 இல் நடைபெற்ற 4வது நாடாளுமன்றத் தேர்தல் முடிவுகள்:

## 1960 (சூலை) நாடாளுமன்றத் தேர்தல்
20 சூலை 1960 இல் நடைபெற்ற 5வது நாடாளுமன்றத் தேர்தல் முடிவுகள்:

## 1965 நாடாளுமன்றத் தேர்தல்
22 மார்ச் 1965 இல் நடைபெற்ற 6வது நாடாளுமன்றத் தேர்தல் முடிவுகள்:

## 1970 நாடாளுமன்றத் தேர்தல்
27 மே 1970 இல் நடைபெற்ற 7வது நாடாளுமன்றத் தேர்தல் முடிவுகள்:

## 1977 நாடாளுமன்றத் தேர்தல்
21 சூலை 1977 இல் நடைபெற்ற 8வது நாடாளுமன்றத் தேர்தல் முடிவுகள்:

எம். எல். அகமது பரீத் 1985 செப்டம்பர் 10 இல் காலமானார். அவருக்குப் பதிலாக ஏ. ஆர். சின்ன லெப்பை 1985 அக்டோபர் 25 இல் நாடாளுமன்ற உறுப்பினராக நியமிக்கப்பட்டார்.

## இவற்றையும் பார்க்க
*மட்டக்களப்பு தேர்தல் மாவட்டம்

## மேற்கோள்களும் குறிப்புகளும்

பகுப்பு:இலங்கையின் முன்னாள் தேர்தல் தொகுதிகள்
பகுப்பு:மட்டக்களப்பு மாவட்டம்
சீனர் - தமிழர் தொடர்புகள்

சீனருக்கும் தமிழருக்கும் இடையிலான தொடர்புகள் இக்கட்டுரையில் குறிப்பிடப்படுகின்றன. சீனரும் தமிழரும் சிங்கப்பூரிலும் மலேசியாவிலும் அதிகளவிலான தொடர்புகளைக் கொண்டுள்ளனர். சீனமும் தமிழும் சிங்கப்பூர் அரசின் ஏற்பு பெற்ற ஆட்சி மொழிகளாகும். சிங்கப்பூரில் தமிழர் சீன மொழியைப் படிப்பதும் சீனர் தமிழ் மொழியைப் படிப்பதும் இன நல்லிணக்கத்திற்கு சான்றாகும். மலேசியாவில் மலாயர்களுக்கு அடுத்த பெரும் சமூகங்களாக சீனரும் தமிழரும் வாழ்கின்றனர், மலேசியாவில் சீனம், தமிழ் ஆகிய இரு மொழிகளும் அரசுப் பாடத்திட்டத்திலும் சேர்க்கப்பட்டிருக்கின்றன. 

## சிந்தியர்

சீனருக்கும் இந்தியருக்கும் பிறக்கும் குழந்தைகள் சிந்தியர் எனப்படுவர். சிந்தியர்களில் பெரும்பான்மையினரது தாய்மொழிகள் சீனமும் தமிழுமாக உள்ளது. இது இரு சமூகத்தினரின் புரிந்துணர்வைக் காட்டும்.

## சீனத் தமிழியல்

சீனருக்கும் தமிழருக்கும் உள்ள தொடர்புகளையும் அவர்களின் மொழி, பண்பாட்டுவழி ஆய்வுகளை மேற்கொள்வது சீனத் தமிழியல் எனப்படும். அதிகளவிலான சீன, தமிழ் மொழிகளுக்கிடையிலான மொழிபெயர்ப்புகள் சிங்கப்பூரிலும் மலேசியாவிலும் நடைபெறுகின்றன. தமிழக அரசு திருக்குறளை சீன மொழியில் மொழிபெயர்க்கும் பணியில் ஈடுபட்டுள்ளது.

## பண்பாட்டுப் பரிமாற்றம்

பண்டைக் காலந்தொட்டே தமிழர்கள் கடல்கடந்து வாணிகம் செய்துள்ளனர். மலேசியாவின் தமிழ்க் கோயில்களில் சீனர்கள் நேர்த்திக்கடன் செலுத்தி வழிபடுவதும், தமிழர் பணி மேன்மைக்காக சீன மொழியைப் படிப்பதும் காணக்கூடிய ஒன்று.

இலங்கையில் காலி என்னும் நகரத்தில் கண்டெடுக்கப்பட்ட கல்வெட்டு மூன்று மொழிகளில் எழுதப்பட்டுள்ளது. அவை: தமிழ் மொழி, பாரசீக மொழி, சீன மொழி. இக்கல்வெட்டின் காலம் கி.பி.1409. இதிலிருந்து பல நூற்றாண்டுகளுக்கு முன்னரே தமிழகத்திற்கும் சீனாவிற்கும் இடையே தொடர்பு இருந்ததை அறியலாம்.

## சீனாவின் தமிழ் வானொலி ஒலிபரப்பு

சீனா உலக நாடுகளுடன் தொடர்புகளை மேம்படுத்திக் கொள்ள, பிற நாட்டு மொழிகளில் உள்ளூர் செய்திகளை வழங்குகிறது. இந்திய, இலங்கை மக்களுக்காக தமிழிலும், மற்ற சில இந்திய மொழிகளிலும் செய்திகளை ஒலிபரப்புகின்றனர். சீனாவின் தமிழ் வானொலி ஒலிபரப்பு நிலையம் ஒரு வருடத்திற்கு ஐந்து லட்சம் வாசகர் கடிதங்களை தமிழர்களிடம் இருந்து பெற்று, 60 சர்வதேச வானொலி ஒலிபரப்பு நிலையங்களை விட முன்னிலையில் உள்ளது. இதில் பணிபுரிந்த சீனப்பெண், தமிழில் புத்தகம் எழுதியுள்ளார்.

## மேற்கோள்கள்

பகுப்பு:பண்பாடு
பகுப்பு:சிங்கப்பூர்
பகுப்பு:மலேசிய மக்கள்‎
பகுப்பு:உலக நாடுகளில் தமிழர்
பகுப்பு:சீனர்
பகுப்பு:இந்தியா
புனித செபஸ்தியார் திருத்தலம், பாபநாசம்

**பாபநாசம் புனித செபஸ்தியார் திருத்தலம்** (*Shrine of St. Sebastian, Papanasam*), தஞ்சாவூர் மாவட்டம், பாபநாசம் நகரின் மையப்பகுதியில் அமைந்துள்ள ஒரு கிறித்தவத் தேவாலயம் ஆகும். நூற்றாண்டு விழா கொண்டாடிய இத்திருத்தலம் பல சிறப்புகளை கொண்டதாகும். சாதி, மத வேறுபாடின்றி இவ்வூர் மக்களின் புனிதராகவும் பாதுகாவலராகவும் செபஸ்தியார் விளங்குகின்றார்.

## மறை மாவட்டம்
இந்த திருத்தலம் கும்பகோணம் மறை மாவட்டத்தோடு இணைந்தது. இத்திருத்தலம் நூற்றாண்டு கொண்டாடிய சக்தி வாய்த்த புனித தளமாகும். கிறிஸ்தவ பங்கு தேவாலயத்தில்  அருட்தந்தை. க. கோஸ்மான் ஆரோக்கியராஜ் அவர்கள் தற்போது மறை பணியில் இருக்கின்றனர்.

## திருத்தல வரலாறு
இத்திருத்தலம் மேற்குப் பார்த்து அமைந்துள்ளது. இத்திருத்தலத்தின் முதல் பங்கு தந்தையாக 1933ம் ஆண்டு. ஜே . சி . காப்பன் சுவாமிகள் பொறுப்பேற்றார்.

## நூற்றாண்டு விழா
1990-ஆம் ஆண்டு திருத்தலத்தின் நூற்றாண்டு விழா கொண்டாடப்பட்டது. 1992-இல் கோவில் முழுவதும். புதுப்பிக்கும் பணி அருட்தந்தை  மரியதாஸ் அவர்களால் நடைபெற்றது. கோயிலுக்கு பின்புறம் உள்ள அடர்ந்த காடுகளை அகற்றி புனித செபஸ்தியார் மணிமண்டபமும், புனித செபஸ்தியார் கலையரங்கமும் கட்டினார். கோயிலின் உள்ளே வடபுறத்திலும், தென்புறத்திலும் படுக்கை நிலையில் உள்ள செபஸ்தியாருக்கும், நின்று கொண்டிருக்கும் செபஸ்தியாருக்கும் தனித்தனியாக பீடங்கள் அமைத்தார். மர வேலைபாடுகளுடன் தேர் போல் அமைத்து புனிதரின் சுரூபத்தை (சிலை) நிறுவியுள்ளார். மேலும் கேரளாவிலிருந்த கொண்டு வரப்பட்ட முற்றிலும் மரத்தால் செய்யப்பட்ட பழமை வாய்ந்த ஆளுயுர சுரூபத்தை ஆலய வளாகத்தி்ல் வைத்து சிறப்பித்துள்ளார்.

## திருவிழாவின் சிறப்பு
ஓவ்வொரு ஆண்டும் புனித செபஸ்தியார் ஆண்டு பெருவிழாவானது உயிர்ப்பு ஞாயிறு பண்டிகைக்கு அடுத்து வரும் திங்கள், செவ்வாய், புதன் கிழமைகளில் கொண்டாடப்பட்டு வருகின்றது.

இந்த திருவிழா மூன்று நாட்கள் சிறப்பாக நடைபெறும். முதல் நாள் மூன்று தேர்களும், அடுத்த நாள் ஐந்து தேர்களும் பாபநாசம் முழுக்க சுற்றி விடியும் பொது ஆலயம் திரும்பும். மூன்றாம் நாள் ஆயர் திருப்பலியுடன் திருவிழா முடியும்.

திருவிழாவிற்கு அனைத்து ஊர்களில் இருந்தும் சிறப்பு பேருந்து வசதிகள் இருக்கும். தொடர் வண்டிகள் நின்று செல்லும். சிறப்பு கடைதெரு, பொழுது போக்கு விளையாட்டுக்களும் இருக்கும்.

## பட தொகுப்பு

படிமம்:Inner of St. Sebastian's Church Papanasam.jpg|புனித செபஸ்தியார் திருத்தலத்தின் உட்புற தோற்றம்
படிமம்:PSMChurchAltar.jpg|New Altar
படிமம்:Newkodimaram.jpg|New Flag Post
படிமம்:StSebastianStatue.jpg|Statue of St. Sebastian


## மேற்கோள்கள்


பகுப்பு:தஞ்சாவூர் மாவட்டத்திலுள்ள கிறித்தவக் கோயில்கள்
தட்டான்குளம்

**தட்டான்குளம்** (ஆங்கிலம்:Thattankulam), இந்தியாவின் தமிழ்நாடு மாநிலத்தில் அமைந்துள்ள திருநெல்வேலி மாவட்டத்தில் இருக்கும் ஓர் ஊர் ஆகும்.

## புவியியல்
இவ்வூரின் அமைவிடம்  ஆகும். கடல் மட்டத்தில் இருந்து இவ்வூர் சராசரியாக 141&nbsp;மீட்டர் (462&nbsp;அடி) உயரத்தில் இருக்கின்றது.

## நிர்வாகம்
தட்டான்குளத்தின் நிர்வாகம் தெற்கு நாங்குநேரி ஊராட்சியின் பொறுப்பில் உள்ளது. தட்டான்குளம் தமிழக சட்டமன்றத் தொகுதியான நாங்குநேரி சட்டமன்றத் தொகுதிக்கும் இந்திய பாராளுமன்றத் தொகுதியான திருநெல்வேலி பாராளுமன்றத் தொகுதிக்கும் உட்பட்டது. தமிழகக் காவல் துறையின் நாங்குநேரி காவல் நிலையம் தட்டான்குளத்தில் சட்டம் ஒழுங்கை பராமரிக்கிறது.

## போக்குவரத்து
நாங்குநேரி – திசையன்விளை செல்லும் மாநில நெடுஞ்சாலை 89 ல் (SH 89)  நாங்குநேரியில்ருந்து 4 கி.மீ. தொலைவில் தட்டான்குளம் அமைந்துள்ளது. தட்டான்குளத்திலிருந்து 3 கி.மீ. தொலைவில் உள்ள தேசிய நெடுஞ்சாலை 7 ஐ (NH 7)  மாநில நெடுஞ்சாலை 89 மூலம் அடையலாம்.

தமிழ்நாடு அரசுப் போக்குவரத்துக் கழகம் திருநெல்வேலி - திசையன்விளை தினசரி பேருந்துகளை இயக்குகிறது. தனியார் பேருந்துகளும் திருநெல்வேலி – திசையன்விளை மற்றும் திசையன்விளை - களக்காடு தினசரி பேருந்துகளை இயக்குகிறது. அனைத்து தனியார் பேருந்துகளும் தட்டான்குளத்தில் நின்று செல்லும். திருநெல்வேலி – திசையன்விளை இடைநில்லா பேருந்து தவிர அனைத்து அரசு பேருந்துகளும் தட்டான்குளத்தில் நின்று செல்லும்.

அருகாமையிலுள்ள நாங்குநேரி ரயில் நிலையம் 4 கி.மீ. தொலைவில் அமைந்துள்ளது. தட்டான்குளத்திலிருந்து திருநெல்வேலி சந்திப்புகள் 35 கி.மீ. (21 மைல்) மற்றும் நாகர்கோவில் சந்திப்பு 50 கி.மீ. (31 மைல்) தொலைவிலும் அமைந்துள்ளது.

தூத்துக்குடி மாவட்டத்தில் அமைந்துள்ள தூத்துக்குடி விமான நிலையமே, தட்டான்குளத்திற்கு அருகாமையிலுள்ள விமான நிலையம் ஆகும். இது தட்டான்குளத்திலிருந்து 60 கி.மீ. (37 மைல்) தொலைவில் அமைந்துள்ளது. சர்வதேச விமான நிலையங்களான திருவனந்தபுரம் சர்வதேச விமான நிலையம் 190 கி.மீ. (118 மைல்) மற்றும் மதுரை விமான நிலையம் 125 கி.மீ. (77 மைல்) தொலைவில் அமைந்துள்ளன.

## முக்கிய இடங்கள்
சி. எஸ். ஐ கிறிஸ்துவ ஆலயம், தட்டான்குளம்.

## ஆதாரங்கள்


பகுப்பு:திருநெல்வேலி மாவட்டத்திலுள்ள ஊர்களும் நகரங்களும்
முத்தண்ணா (கன்னடக் கவிஞர்)

thumb|முத்தண்ணா
**முத்தண்ணா** ஓர் கன்னடக் கவிஞர் ஆவார். *லட்சுமி நாரணப்பா* என்ற இயற்பெயரைக் கொண்ட முத்தண்ணா தன் சீரிய பங்களிப்பினால் கன்னட மகாகவி என்று அழைக்கப்பட்டார். இரத்தினாவதி கல்யாணம், சிறீ ராம பட்டாபிசேகம், அத்பூத ராமயணம் ஆகியன இவரது ஆக்கங்களுள் முதன்மையானவை.

## மேற்கோள்கள்

## வெளியிணைப்புகள்
* கன்னட இலக்கியத்தில் முத்தண்ணா 
* http://www.youtube.com/watch?v=iYOVZbY7E7w.

பகுப்பு:கன்னடக் கவிஞர்கள்
பகுப்பு:1870 பிறப்புகள்
பகுப்பு:1901 இறப்புகள்
பகுப்பு:கன்னட எழுத்தாளர்கள்
ரெயில்டெல்

**இந்திய ரெயில்டெல் நிறுவனம் ** (*Railtel Corporation of India*) ஓர் அரசுத்துறை நிறுவனமாகும். இந்திய இரயில்வே அமைச்சகத்தின் கீழ் இயங்கும் இந்த நிறுவனம் அகலப்பட்டை இணைய அணுக்கச் சேவைகள் மற்றும் மெய்நிகர் தனிப்பிணையம் வழங்கு சேவைகளுக்காகவும் 2000ஆம் ஆண்டு செப்டம்பர் மாதம் உருவாக்கப்பட்டது.

இதன் குறிக்கோள்களாக இந்திய இரயில்வேயின் தொடர்வண்டி இயக்கக்கட்டுப்பாடு மற்றும் பாதுகாப்பு அமைப்புகளை நவீனமயமாக்கலும் அந்த அமைப்புகளில் நிலவும் உபரி கொள்ளளவைக் கொண்டு நாடு தழுவிய அகலப்பட்டை, தொலைதொடர்பு மற்றும் பல்லூடக பிணையங்களை உருவாக்குதலுமாக வரையறுக்கப்பட்டது.

இரயில்டெல்லின் 43000 கி.மீ. தொலைவுள்ள ஒளியிழை கம்பிவடங்களைக் கொண்டப் பிணையம் 5,000 தொடர்வண்டி நிலையங்களின் ஊடாகச் செல்வதால் நாட்டின் அனைத்து வணிக மாவட்டங்களுக்கும், நகரங்களுக்கும் ஊர்களுக்கும் மாநகரங்களுக்கும் இச்சேவைகளை வழங்க இயல்கிறது.

இந்திய அரசின் பொதுத்துறை நிறுவனங்களில் ஒன்றான இந்நிறுவனம்,  சிறு நவரத்தின மதிப்பைப் பெற்றதாகும்.

## அளிக்கும் சேவைகள்
* இணைய அணுக்கம்
* மேலாண் குத்தகை சேவை
* மெய்நிகர் தனிப்பிணையம்
## இதனையும் காண்க
* பொதுத்துறை நிறுவனம்
* பொதுத்துறை நவரத்தின நிறுவனங்கள்
* இந்திய  அரசின் பொதுத்துறை நிறுவனங்களின் பட்டியல்

## மேற்கோள்கள்


## வெளி இணைப்புகள்
* http://www.railtelindia.com/
* http://www.railwire.co.in/ 
* Railways Exhibition 
* RailTel Objectives 

பகுப்பு:இந்திய தொலைதொடர்பு நிறுவனங்கள்
பகுப்பு:நவரத்னா நிறுவனங்கள்
பகுப்பு:இந்திய அரசுத்துறை நிறுவனங்கள்
பகுப்பு:இந்திய நிறுவனங்கள்
மிரிசவெட்டி தாதுகோபுரம்

thumb|மிரிசவெட்டி தாதுகோபுரம்|right|250 px
**மிரிசவெட்டி தாதுகோபுரம்** இலங்கையின் பழங்காலத் தலைநகரமான அனுராதபுரத்தில் அமைந்துள்ளது. 40 ஆண்டுகளுக்கு மேல் அனுராதபுரத்தில் இருந்து இலங்கையை ஆண்ட தமிழ் மன்னனான எல்லாளனைத் தோற்கடித்த பின்னர் மன்னன் துட்டகைமுணு இந்தத் தாதுகோபுரத்தைக் கட்டுவித்தான். இவ்விடத்தில் தாதுகோபுரம் கட்டப்பட்டது குறித்த கதை ஒன்று உண்டு. புத்தரின் சின்னங்களை ஓரிடத்தில் வைத்துவிட்டு துட்டகைமுணு திசவாவியில் குளிப்பதற்குச் சென்றானாம். திரும்பி வந்து எடுக்க முயற்சித்தபோது அதை அசைக்க முடியவில்லையாம். எனவே அவ்விடத்திலேயே தாது கோபுரம் கட்டப்பட்டதாம். 50 ஏக்கர் (20 எக்டேர்) பரப்பளவில் இது அமைந்துள்ளது. பிற்காலத்து மன்னர்களான முதலாம் கசியபன், ஐந்தாம் கசியபன் ஆகியோர் இந்தத் தாதுகோபுரம் பழுதடைந்த காலங்களில் திருத்தி அமைத்துள்ளனர். அழிபாடாக இருந்த இதை அண்மையில், கலச்சார முக்கோண நிதியம் திருத்தி அமைத்தது.

## வெளியிணைப்புகள்
*Discover Sri Lanka - மிரிசவெட்டி தாது கோபுரம் தொடர்பிலான மேலதிக தகவல்களும் படங்களும் 

பகுப்பு:இலங்கையின் தொல்லியற்களங்கள்
இசுருமுனிய

**இசுருமுணிய** (*Isurumuniya*, ) என்பது இலங்கையின் பழங்காலத் தலைநகரமான அனுராதபுரத்தில் உள்ள திசவாவிக்கு அண்மையில் அமைந்துள்ள ஒரு புத்த கோயில் ஆகும்.

## வரலாறு
இக்கோயில் பண்டைக்காலத்தில் இலங்கையை ஆண்ட தேவநம்பிய தீசன் என்னும் மன்னனால் கட்டுவிக்கப்பட்டது. 500 உயர்சாதிப் பிள்ளைகளை பிக்குகளாக நிலைப்படுத்திய பின்னர், அவர்கள் வசிப்பதற்காக இது கட்டப்பட்டது. மன்னன் முதலாம் கசியபன் (கிபி 473-491) இதைத் திருத்திய பின்னர், இதற்குப் "போபுல்வன் கசுப்கிரி ரத்மகா விகாரை" எனப் பெயர் இட்டான். மன்னனுடைய பெயரையும் அவனது இரு பெண் மக்களுடைய பெயரையும் இணைத்து இப்பெயர் உருவானது. அங்கிருந்த குகையுடன் தொடர்புடையதாக விகாரையும், மேலே மலை உச்சியில் ஒரு சிறிய தாதுகோபுரமும் உள்ளன. இத் தாதுகோபுரம் தற்காலக் கட்டுமான அமைப்புடையது. இங்கு குளம் ஒன்றில் இருந்து வெளிவருவது போல் அமைந்துள்ள ஒர் பாறையில் யானைகள், குதிரை ஆகியவற்றின் சிற்பங்கள் உள்ளன. இவ்விடத்திலேயே புகழ் பெற்ற இசுருமுனிய காதலர்கள் எனப் பெயருடைய சிற்பமும் உள்ளது. இச் சிற்பத்தைக் கொண்ட கற்பலகை வேறொரு இடத்திலிருந்து இவ்விடத்துக்குக் கொண்டு வந்து வைக்கப்பட்டதாகத் தெரிகிறது. இவ்விகாரைக்கு அண்மையிலேயே ரன்முசு உயன எனப்படும் பூங்காவனம் உள்ளது.

## தொல்லியற் பொருட்கள்

### இசுருமுனிய காதலர்கள்
6 ஆம் நூற்றாண்டைச் சேர்ந்த வட இந்தியக் குப்தர் பாணியில் இச் சிற்பம் அமைந்ததுள்ளது. காதலனின் மடியில் அமர்ந்திருக்கும் காதலி எச்சரிக்கை செய்யயும் பாங்கில் ஒரு விரலை உயர்த்திக் காட்டுகிறாள். நாணத்தினால் காதலனைத் தடுப்பதற்கான ஒரு சைகையாக சிற்பி இதனைச் செதுக்கி இருக்கலாம். இதில் உள்ளவர்கள் துட்டகைமுனுவின் மகனான சாலிய என்பவனும், அவனது தாழ்ந்த சாதிக் காதலியான அசோகமாலா என்பவளும்ஆவர் எனக் கருதப்படுகிறது. தனது காதலி அசோகமாலாவுக்காக சாலிய இளவரசன் தனது அரசுரிமையைத் துறந்தான்.

இச்சிற்பம் முன்னர் இருந்ததாகக் கருதப்படும் இடத்தில் ஒரு பாளி மொழிக் கல்வெட்டுக் காணப்படுகிறது. இதில் "*சித்த மஹாயஹ குனி - மஹா (லா) க அசல யஹ (டி) னி*" என்னும் வரி உள்ளது. "மஹாயா எனப்படும் இந்தக் குகை வணக்கத்துக்குரிய அசலயவுக்கு வழங்கப்பட்டது" என்பது இதன் பொருள். இதன்படி இந்த இடம் மகாசங்கத்தினருக்கு வழங்கப்பட்ட பின்னர் காதலர் சிற்பம் தற்போது இருக்கும் இடத்துக்கு மாற்றப்பட்டதாகத் தெரிகிறது. சிற்பத்தில் உள்ளவர்கள் இராமாயணத்தில் வரும் மன்னன் குவேரா வைசுராவணனும், அவனது அரசி குனியும் என்ற கருத்தும் நிலவுகிறது. இம்மன்னன் இராவணனுக்கு முன்னர் இலங்காபுரத்தில் இருந்து இலங்கையை ஆண்டதாக இராமாயணம் கூறுகிறது.

## இவற்றையும் பார்க்கவும்
* இலங்கையின் பண்டைக்காலப் புத்த கோயில்கள்

## வெளியிணைப்புகள்
*Discover Sri Lanka - இசுருமுனிய கோயில் தொடர்பான தகவல்களும் படங்களும் 

## மேற்கோள்கள்

பகுப்பு:இலங்கையின் தொல்லியற்களங்கள்
மிலரேபர்

**ஜெத்சன் மிலரேபர்** (மிலரசப) திபெத் நாட்டு யோகியும் கவிஞரும் ஆவார். திபெத்திய பௌத்த சமயத்தின் முக்கியத் தலைவர்களுள் ஒருவர். சித்து வேலைகளையும் கற்றறிந்தவர்.

## படங்கள்

Bhutanese painted thanka of Milarepa (1052-1135), Late 19th-early 20th Century, Dhodeydrag Gonpa, Thimphu, Bhutan.jpg
Otgonbayar Ershuu Jetsun Milarepa.jpg


## மேற்கோள்கள்

## வெளியிணைப்புகள்
* Milarepa in the Treasury of Lives 
* Biography on Kagyu website
* The life of Milarepa
* Milarepa meets Padampa Sangye 
* The Magic life of Milarepa  in comic book form.
* The sixty songs of Milarepa
* Text, The Essential Songs of Milarepa  in English
* Inviting the demon. (Milarepa, Tibetan Buddhism)(The Shadowissue) Judith Simmer-Brown, Parabola Vol.22 No.2 (Summer 1997) pp.&nbsp;12–18
* Movie, Milarepa, 1 of 2
* Gallery of Milarepa Thangkas by Dharmapala Thangka Centre

பகுப்பு:1050 பிறப்புகள்
பகுப்பு:1130 இறப்புகள்
பகுப்பு:பௌத்த மெய்யியலாளர்கள்‎
திருமானூர்

**திருமானூர்** (ஆங்கிலம்: Thirumanur) இந்தியாவின், தமிழ்நாடு மாநிலத்தில் அமைந்துள்ள அரியலூர் மாவட்டம், அரியலூர் வட்டத்தில் இருக்கும் ஊர் ஆகும். இது திருமானூர் ஒன்றியத்தின் தலைமையிடம் ஆகும். 

## மேற்கோள்கள்

பகுப்பு:அரியலூர் மாவட்டத்திலுள்ள கிராமங்கள்
செந்துறை

**செந்துறை** (ஆங்கிலம்: Sendurai) இந்தியாவின் தமிழ்நாடு மாநிலத்தில் அமைந்துள்ள அரியலூர் மாவட்டத்தில் உள்ள  செந்துறை வட்டம் மற்றும் செந்துறை ஊராட்சி ஒன்றியத்தின் தலைமையிடம் மற்றும் கிராம ஊராட்சி ஆகும். இது அரியலூருக்கு வடகிழக்கே 20 கிலோ மீட்டர் தொலைவில் உள்ளது. செந்துறை நகரம் முந்தைய திருச்சிராப்பள்ளி மாவட்டத்தில் ஒரு பகுதியாக இருந்தது.

## போக்குவரத்து
செந்துறை அரியலூர் மற்றும் ஜெயங்கொண்டம் ஆகிய நகரங்களுக்கு இடையில் அமைந்துள்ள பேரூர் ஆகும். அரியலூர் மற்றும் ஜெயங்கொண்டம் ஆகியவை சுமார் 20 கி.மீ. தொலைவில் அமைந்துள்ளது.

### பேருந்துப் போக்குவரத்து
செந்துறை பேருந்து நிலையத்திலிருந்து, அரியலூர், ஜெயங்கொண்டம், கும்பகோணம், தஞ்சாவூர், விருத்தாச்சலம், மயிலாடுதுறை, திருச்சி, சென்னை மற்றும் திட்டக்குடி ஆகிய நகரங்களுக்கு புறநகர் பேருந்துகள் இயக்கப்படுகின்றன.

மேலும் அரியலூர் மற்றும் ஜெயங்கொண்டம் ஆகிய நகரங்களிலிருந்து செந்துறை மற்றும் அதனை சுற்றியுள்ள கிராமங்களுக்கு நகரப் பேருந்துகள் இயக்கப்படுகின்றன.

### தொடருந்துப் போக்குவரத்து
செந்துறை தொடருந்து நிலையத்தில், கடலூர் துறைமுகம்- திருச்சிராப்பள்ளி சந்திப்பு, விழுப்புரம் சந்திப்பு-திருச்சிராப்பள்ளி சந்திப்பு ஆகிய சாதாரண பயணிகள் வண்டியும், விழுப்புரம் சந்திப்பு- மதுரை சந்திப்பு விரைவு வண்டியும் இந்நிலையத்தில் நின்று செல்கின்றன.

## மேற்கோள்கள்

பகுப்பு:அரியலூர் மாவட்ட ஊராட்சிகள்
விக்கிப்பீடியாவில் விசமத்தொகுப்புகள்

விக்கிப்பீடியா யாவராலும் தொகுக்கக்கூடிய தளம் என்பதால் **விசமத் தொகுப்புகள்** இடம்பெறுகின்றன. தேவையற்ற நகைச்சுவை, தனிநபர் தாக்குதல், பொய்யான தகவல்கள் ஆகியன விசமத் தொகுப்புகளாகக் கருதப்படும். விக்கிப்பீடியா தொடங்கப்பட்டதிலிருந்தே பல விசமத் தொகுப்புகள், குறிப்பாக பரவலாக அறியப்படும் தலைப்புகளில் நடந்திருக்கின்றன. இவ்வாறு செய்பவர்களை அணுக்கர்கள் எச்சரித்துப் பின் தடை செய்வர். பயனர்கள் பக்கங்களை கவனிப்புப் பட்டியலில் சேர்த்துக் கொள்வதன் மூலமும், அண்மைய மாற்றங்களைக் கண்டும் இத்தகைய விசமத் தொகுப்புகளில் இருந்து கட்டுரைகளை மீளமைக்கலாம். அதிக விசமத் தொகுப்புகளைப் பெறும் கட்டுரைகள் காப்பு செய்யப்படும். இவற்றை அணுக்கர்களே தொகுக்க முடியும். இது விக்கிப்பீடியாவின் நம்பகத் தன்மையை சோதிக்கும் காரணிகளில் ஒன்று. பல முக்கிய நபர்களை இறந்ததாகவும், கருத்து வேறுபாடு கொண்ட தலைப்புகளில் தன் பக்க வாதத்தை முன்னிறுத்தியும் செய்யப்படும் விசமத் தொகுப்புகள் அதிகம் காணப்படுகின்றன.

## மேற்கோள்கள்

பகுப்பு:விக்கிப்பீடியா கொள்கைகள்
பகுப்பு:விக்கிப்பீடியா
கெயில் (இந்தியா) நிறுவனம்

**கெயில் (இந்தியா) நிறுவனம் ** (*GAIL (India) Limited*, , , ) புது தில்லியைத் தலைமையகமாகக் கொண்டு இயற்கை எரிவளியை முறைப்படுத்தி பரவலாக வழங்கும் மிகப்பெரிய அரசுத்துறை நிறுவனமாகும். இதன் முதன்மையான ஆறு பிரிவுகளாவன: இயற்கை எரிவளியையும்  நீர்மநிலை பெட்ரோலிய வளி (LPG)யையும் எடுத்துச் செல்லும் சேவைகள், இயற்கை எரிவளி வணிகம், பெட்ரோகெமிக்கல்ஸ், எல்பிஜியும் நீர்ம ஐதரோகார்பன்களும், கெயில்டெல் மற்றவை.

1984ஆம் ஆண்டில் ஆகத்து மாதம் இயற்கை எரிவளி கட்டுமான மேம்பாட்டிற்காக இந்திய அரசால் நிறுவப்பட்டது. துவக்கத்தில் இந்த நிறுவனம் *காஸ் அதாரிட்டி ஆஃப் இந்தியா* என அறியப்பட்டது. பின்னர் இதன் ஆங்கிலச் சொற்களின் முதல் எழுத்துகளைக் கொண்டு கெயில் (GAIL) என பெயர் மாற்றம் செய்யப்பட்டது.

இந்திய அரசின் பொதுத்துறை நிறுவனங்களில் மகாரத்னா மதிப்பைப் பெற்ற மிகப் பெரிய நிறுவனம் ஆகும்.

## இயக்கம்
கெயில் 11,000 கி.மீ. தொலைவிற்கு எரிவளியை எடுத்துச் செல்ல குழாய் தொடரை நிர்மாணித்துள்ளது. மேலும் 1,900 கி.மீ. தொலைவிற்கு நீர்மநிலை பெட்ரோலிய வாயுவை எடுத்துச் செல்லும் குழாய்த்தொடரையும் கட்டமைத்துள்ளது. உலகிலேயே மிக நீளமான எல்பிஜி குழாய்த்தொடராக ஜாம்நகர்- லோனி குழாய்த்தொடர் விளங்குகிறது. இந்தியாவின் எரிவளி எடுத்துச் செல்லல் மற்றும் சந்தைப்படுத்துதலில் 70% பங்கை வகிக்கிறது.
 
## துணை நிறுவனங்கள்
### கெயில்டெல்
கெயில் இந்தியா நிறுவனத்தின் தொலைத்தொடர்புக்கான துணை நிறுவனமாக கெயில்டெல் நிறுவப்பட்டுள்ளது. முதன்மையாக கெயில் நிறுவனத்தின் உள்கட்ட தொலைத்தொடர்பு தேவைகளுக்காக உருவாக்கப்பட்ட இத்துணை நிறுவனம் தனது சேவைகளை வெளி நிறுவனங்களுக்கும் வழங்கி வருகிறது. இந்தியா முழுமையிலும் 13,000 கி.மீ தொலைவிற்கு ஒளியிழை கம்பி வடங்களை கட்டமைத்து இயக்கி பராமரித்து வருகிறது. இந்த ஒளியிழை வடங்கள் எரிவளி குழாய்த்தொடர்களை அடுத்து அமைக்கப்பட்டிருப்பதால் இதன் நம்பிக்கைத்தன்மை கூடுதலாக உள்ளது.

### கெயில் காஸ் லிட்
கெயில் இந்தியாவின் மற்றொரு துணை நிறுவனமான கெயில் காஸ் லிமிடெட் 2008ஆம் ஆண்டு மே மாதம் நிறுவப்பட்டது. தானுந்துகளுக்கு இயற்கை எரிவளியையும் தானுந்து எல்பிஜியையும் அறிமுகப்படுத்தவும் பரவல் மற்றும் சந்தைப்படுத்தலுக்காக  இத்துணை நிறுவனம் உருவாக்கப்பட்டது. வீட்டுப் பயனுக்கும் குழாய்கள் மூலம் வழங்கலை ஊக்குவிக்கவும் இது துணை புரிகிறது.

### மற்றவை
கெயில் இந்தியா நிறுவனம் நகரங்களில் எரிவளி பரவலுக்காக ஒன்பது கூட்டு முயற்சி நிறுவனங்களை நிறுவியுள்ளது.

## விபத்து
சூன் 26, 2014இல் ஆந்திரப் பிரதேசத்தின் கிழக்கு கோதாவரி மாவட்டத்தின் *நகரம்* சிற்றூரில் கெயில் நிறுவனத்தின் எரிவாயு ஏற்றிச் செல்லும் குழாயில் ஏற்பட்டக் கசிவினால் தீப் பற்றி விபத்து ஏற்பட்டது. இதில் 19 பேர் உயிரிழந்தனர்; 18 பேர் தீக்காயமடைந்தனர். 30 மீட்டர் உயரத்திற்கு தீ பற்றி எரிந்திருக்கிறது. அருகில் இருந்த வீடுகள், கால்நடைகள், பறவைகள், தென்னை மரங்கள் என அரைக் கிலோமீட்டர் சுற்றளவில் இருந்த அனைத்தும் தீயில் கருகிச் சாம்பலாயின.

## இவற்றையும் பார்க்கவும்
* ஈரான்-பாக்கித்தான்-இந்தியா எரிவாயு குழாய்த்தொடர்
* பொதுத்துறை நிறுவனம்
* பொதுத்துறை நவரத்தின நிறுவனங்கள்

## சான்றுகோள்கள்


## வெளி இணைப்புகள்
* Official website 
* GAIL Jobs

பகுப்பு:இந்திய நிறுவனங்கள்
பகுப்பு:நவரத்னா நிறுவனங்கள்
பகுப்பு:இந்திய அரசுத்துறை நிறுவனங்கள்
யூ டெலிகாம்

**யூ அகலப்பட்டை & கம்பி வடம் இந்தியா லிமிடெட் ** (*YOU Broadband & Cable India Limited*) மும்பையிலிருந்து இயங்கும் ஓர் அகலப்பட்டை இணையச் சேவை வழங்கும் நிறுவனமாகும். இந்தியாவில் 13 நகரங்களில் ஒளியிழை-ஓரச்சு  கலப்பு (HFC) கம்பி வடம் மூலமாக அகலப்பட்டை இணையச் சேவைகள் வழங்கி வருகிறது.   600,000 வீட்டு/நிறுவன பயனாளர்களுக்குச் சேவை வழங்கி வருகிறது.   இதன் மேலாண்மை இயக்குநராக ஈ.வி.எஸ்.சக்கரவர்த்தி பணி புரிகிறார். இந்நிறுவனம் பிஜி குழுமம் என்ற பிரித்தானிய எரிவளி நிறுவனத்தின் துணை நிறுவனமாக  இது *இக்காரா டெலிகாம் இந்தியா* என அறியப்பட்டிருந்தது. 2006ஆம் ஆண்டு சிட்டி குழுமத்தின் பன்னாட்டு இடர்மிகு புத்தொழில் முதலீடு நிறுவனம் கையகப்படுத்தி இதன் பெயரை *யூ டெலிகாம்* என மாற்றியது. தற்போது இது யூ அகலப்பட்டை & கம்பி வடம் இந்தியா லிமிடெட் என பெயரிடப்பட்டுள்ளது.

## சான்றுகோள்கள்

## வெளி இணைப்புகள்
* YOU Broadband Official website
* Office Locations
* YOU Broadband Official website

பகுப்பு:இந்திய தொலைதொடர்பு நிறுவனங்கள்
சிஃபி

**சிஃபி தொழில்நுட்ப நிறுவனம் ** (*Sify Technologies Limited*, முன்னதாக **Sify Limited and Satyam Infoway Limited**) () சென்னையிலிருந்து இயங்கும் ஓர் அகலப்பட்டை இணையச் சேவை வழங்கும் நிறுவனமாகும்.  1998ஆம் ஆண்டு முதல் இது செயல்பட்டு வருகிறது.
இதன் வலைத்தளம் *சிஃபி.கொமிற்கு* 2008ஆம் ஆண்டில் வருகை புரிந்த 1.6 மில்லியன் பயனர்களில் எழுபத்தைந்து விழுக்காடு இந்தியாவிலிருந்து வந்தவர்களாவர். பார்ச்சூன் இதழ் 1999இல் இந்த நிறுவனத்தை  "உலகளவில் முதலீடு செய்ய பரிந்துரைக்கப்படும் முதல் பத்து தலையாய தொழினுட்ப நிறுவனங்களில்" ஒன்றாக மதிப்பிட்டுள்ளது.

இந்தியாவில் இணைய அணுக்கம் விஎஸ்என்எல்லின் தனியுரிமையிலிருந்து விடுவிக்கப்பட்டு தனியார்த்துறைக்கு திறக்கப்பட்டது. அப்போது இச்சேவையை வழங்கத் தொடங்கிய முதல் இந்திய நிறுவனங்களில் சிஃபியும் ஒன்றாகும்.  உலக வணிகரிடம் பன்னாட்டு அகலப்பட்டையைப் பெற்று  உள்நாட்டு தொடர்புகளை தொலைதொடர்பு நிறுவறங்களிடமிருந்து பெற்று இச்சேவையை வழங்கியது; *கடைசி மைலை* அடைய பல்வேறு வழிகளைக் கையாண்டது: கூரை மேலான வை-ஃபை தொடர்புகள், தொலைபேசி கம்பிவடங்கள் அல்லது தொலைக்காட்சி கம்பிவடங்கள் ஆகியவற்றைப் பயன்படுத்தியது. மேலும் வணிக நிறுவனங்களுக்கானத் தேவையையும் வழங்கலாயிற்று. தொடரான இணைய உணவகங்களை   கிளையுரிமம் வழங்கி  நிறுவத் தொடங்கியது. இணையமும் விரைவு உணவுச்சாலையும் இணைந்த இவை இளைஞரிடையே மிகப் பரவலான வரவேற்பைப் பெற்றது. இன்று 3300+ இணைய உணவகங்கள் கொண்டுள்ளது. 

2007ஆம் ஆண்டில் ஐக்கிய இராச்சியத்தில் உள்ள தனது கிளைக்கு பதிவு பெற்றுள்ளது.

## சான்றுகோள்கள்


## வெளி இணைப்புகள்
* Sify Home, Main website 
* Sify Technologies Limited
* Sify Talk site, International calls on VoIP platform 
* , Sify broadband service site 

பகுப்பு:இந்திய தொலைதொடர்பு நிறுவனங்கள்
பகுப்பு:1995 நிறுவனங்கள்
ஜங்ஷன் (திரைப்படம்)

**ஜங்ஷன்** 2002 இல் வெளிவந்த தமிழ்த் திரைப்படமாகும். அபிநய் நடித்த இப்படத்தை ஆர். எஸ். ராமநாதன்  இயக்கினார்.

## வகை
காதல்படம்

## வெளி இணைப்புகள்
* http://www.cinesouth.com/cgi-bin/filmography/newfilmdb.cgi?name=junction

## மேற்கோள்கள்

பகுப்பு:2002 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
யுனிவர்சிடி (திரைப்படம்)

**யுனிவர்சிடி** 2002 இல் வெளிவந்த தமிழ்த் திரைப்படமாகும். ஜீவன் நடித்த இப்படத்தை பிரகதீஷ் இயக்கினார்.

## வகை
காதல்படம்

## கதை
யாருடனும் பேசாமலும் பழகாமலும் வினோதமான குணம் கொண்ட ஒரு மாணவன் பல்கலைகழகத்தில் சேர்கிறான். எல்லாரும் கண்டு ஒதுங்கும் அவனிடம் காதல் கொள்கிறாள் ஒரு பெண். அந்த காதல் அம்மாணவனின் வாழ்க்கையை எவ்வாறு மாற்றியது என்று செல்லும் கதை.

## வெளி இணைப்புகள்
* http://www.cinesouth.com/cgi-bin/filmography/newfilmdb.cgi?name=university 

பகுப்பு:2002 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:ரகுவரன் நடித்த திரைப்படங்கள்
பகுப்பு:விவேக் நடித்த திரைப்படங்கள்
ஐ லவ் யூ டா

**''ஐ லவ் யூ டா'' **(*I Love You Da*) 2002 இல் வெளிவந்த தமிழ்த் திரைப்படமாகும். ராஜு சுந்தரம் நடித்த இப்படத்தை சி. ராஜதுரை இயக்கினார்.

## வெளி இணைப்புகள்
* http://www.cinesouth.com/cgi-bin/filmography/newfilmdb.cgi?name=i%20love%20you%20da 

பகுப்பு:2002 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:பரத்வாஜ் இசையமைத்த தமிழ்த் திரைப்படங்கள்
பகுப்பு:ரகுவரன் நடித்த திரைப்படங்கள்
கும்மாளம் (திரைப்படம்)

**கும்மாளம்  **2002-இல் வெளிவந்த தமிழ்த் திரைப்படமாகும். மிதுன் தேஜஸ்வி  நடித்த இப்படத்தை சுகி எஸ். மூர்த்தி  இயக்கினார்.

## நடிகர், நடிகையர்

## மேற்கோள்கள்

## வெளி இணைப்புகள்
* http://www.cinesouth.com/cgi-bin/filmography/newfilmdb.cgi?name=gummalam 

பகுப்பு:2002 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
முத்தம் (திரைப்படம்)

**முத்தம்** 2002 இல் வெளிவந்த தமிழ்த் திரைப்படமாகும். அருண்குமார் நடித்த இப்படத்தை எஸ். ஏ. சந்திரசேகர் இயக்கினார்.

## வெளி இணைப்புகள்
*  http://www.cinesouth.com/cgi-bin/filmography/newfilmdb.cgi?name=muththam 

பகுப்பு:2002 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எஸ். ஏ. சந்திரசேகர் இயக்கிய திரைப்படங்கள்
பகுப்பு:பரணி இசையமைத்த திரைப்படங்கள்
ஜெயா (திரைப்படம்)

**ஜெயா** 2002 இல் வெளிவந்த தமிழ்த் திரைப்படமாகும். ஷெரின், வாணி விசுவநாத் நடித்த இப்படத்தை எஸ். ரத்னாராஜ், எஸ். கலாநாதன் இயக்கினர்.

## வெளி இணைப்புகள்
* http://www.cinesouth.com/cgi-bin/filmography/newfilmdb.cgi?name=jaya  
* http://www.bbthots.com/reviews/ 

## மேற்கோள்கள்

பகுப்பு:2002 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:மனோரமா நடித்த திரைப்படங்கள்
இராச்சியம்

புவியியல் விளக்கத்தின்படி , ஒரு ராஜ்ஜியம் (இராச்சியம்) என்பது ஒன்றோ அதற்கும் மேற்பட்ட மாநிலங்கள்  ஒரு பேரரசரின் ஆட்சியின் கீழ் உள்ளதாகும். ராச்சியத்தின் தலைமைப்  பொறுப்பாளர்கள்  பேரரசரும் , அரசியும்  ஆவர். அந்த  மாநிலத்தில்  வசிக்கும் இன மக்கள் அல்லது அவர்களை நிர்வகிக்கும்  ஐக்கியப்பட்ட குழு  மூலம் ஒரு மன்னரை  ஆட்சிக்குத் தேர்வு செய்வர்.  ஒரு வம்சத்தைச் சேர்ந்தவர்கள்  பல நூற்றாண்டுகளாக ராச்சியத்தை ஆட்சி செய்வதும் உண்டு.

பகுப்பு:அரசு
ப. சண்முகம்

**ப. சண்முகம்** (*P. Shanmugam*, 1927 - பெப்ரவரி 2, 2013) ஒரு இந்திய அரசியல்வாதியும், இந்திய நாடாளுமன்ற, மக்களவை உறுப்பினரும், பாண்டிச்சேரி ஒன்றியப் பகுதியின் முன்னாள் முதலமைச்சரும் ஆவார்.

## அரசியல் பங்களிப்பு
இவர் இந்திய நாடாளுமன்றத்திற்கு,  மக்களவை உறுப்பினராக புதுச்சேரி மக்களவைத் தொகுதியிலிருந்து இந்திய தேசிய காங்கிரசு கட்சியின் சார்பாக மூன்று முறை தேர்ந்தெடுக்கப்பட்டார்.

மேலும் இவர் 2000 முதல் 2001வரை புதுச்சேரியின் பத்தாவது மற்றும் பதினொன்றாவது சட்டப்பேரவை முதலமைச்சராக இருமுறை பதவி வகித்துள்ளார்.

## மேற்கோள்கள்

பகுப்பு:புதுச்சேரி முதலமைச்சர்கள்
பகுப்பு:புதுச்சேரியைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:1927 பிறப்புகள்
பகுப்பு:2013 இறப்புகள்
பகுப்பு:காரைக்கால் மாவட்ட நபர்கள்
பகுப்பு:7வது மக்களவை உறுப்பினர்கள்
டிகோணா பிராட்பாண்டு

**டிகோணா எண்ணிம்ப் பிணையம் ** (*Tikona Digital Networks*, **TDN**), சுருக்கமாக  **டிகோணா**, மும்பையிலிருந்து இயங்கும் ஓர் இந்திய அகலப்பட்டை இணையச் சேவை வழங்கும் நிறுவனமாகும்.  இந்த நிறுவனத்திற்கு இந்தியா முழுமையிலும் *கிளாஸ்-ஏ இரக* இணையச் சேவை வழங்குனருக்கான உரிமத்தை இந்திய அரசின் தகவல் மற்றும் ஒளிபரப்பு அமைச்சகம் வழங்கியுள்ளது. டிகோணா வீட்டுப் பயனாளர்களுக்கும் சிறு வணிகங்களுக்கும் கல்வி நிலையங்களுக்கும் கம்பியில்லா அகலப்பட்டை சேவை வழங்கி வருகிறது. இந்த நிறுவனப் பங்குகளில் *கோல்டுமான் சாசு முதலீடு நிறுவனம்* 22.8 விழுக்காடும் *இன்ட்விசன் இந்தியா* 13.46 விழுக்காடும் *ஓக் இந்தியா இன்வெஸ்ட்மென்ட்சு* 23.55 விழுக்காடும் *கிரீன் லோட்டசு நிறுவனம்* 10.09 விழுக்காடும் முதலீடு செய்துள்ளன. 2008ஆம் ஆண்டு மும்பையில் இது தொடங்கப்பட்டது. 2010ஆம் ஆண்டு மத்தியில் டிகோணாவிற்கு 150,000 வாடிக்கையாளர்கள் இருந்தனர்; இவர்களில் 6000 பேர் சிறு மற்றும் இடைநிலை வணிக நிறுவனங்காவர்.

டிகோணா குசராத், இமாச்சலப் பிரதேசம், இராசத்தான், உத்தரப் பிரதேச மாநிலங்களில் நான்காம் தலைமுறை கம்பியில்லா அகலப்பட்டை சேவைகளை வழங்கத் திட்டமிட்டுள்ளது.இந்நிறுவனத்தில் முதலீடு செய்ய மலேசியாவின் ஆக்சியாடா நிறுவனம் முனைப்பு காட்டி வருகிறது.
## சான்றுகோள்கள்


பகுப்பு:இந்திய தொலைதொடர்பு நிறுவனங்கள்
ரங்கசாமி சீனிவாசன்

**ரங்கசாமி சீனிவாசன்** (*Rangaswamy Srinivasan*, பிறப்பு: பிப்ரவரி 28, 1929) ஐபிஎம் ஆய்வு நிறுவனத்தின் ஒரு கண்டுபிடிப்பாளர் ஆவார். லேசிக் கண் அறுவை சிகிச்சை இவரின் புகழ்பெற்ற கண்டுபிடிப்புகளுள் ஒன்றாகும். அவர் தற்போது 21 அமெரிக்க புதிய கண்டுபிடிப்பு காப்புரிமைகளைப் பெற்றுள்ளார்.

## மேற்கோள்கள்

பகுப்பு:அமெரிக்கக் கண்டுபிடிப்பாளர்கள்
பகுப்பு:1929 பிறப்புகள்
பகுப்பு:வாழும் மக்கள்
நயினார்கோவில்

**நயினார்கோவில்** (Nainarkoil), இந்தியாவின் தமிழ்நாடு மாநிலத்தில் அமைந்துள்ள இராமநாதபுரம் மாவட்டத்தின், நயினார்கோயில் ஊராட்சி ஒன்றியத்தில் இருக்கும் ஒரு ஊர் ஆகும். .

## மேற்கோள்கள்

பகுப்பு:இராமநாதபுரம் மாவட்டத்திலுள்ள கிராமங்கள்
போகலூர்

**போகலூர் ** (*Bogalur*) தமிழ்நாட்டின் இராமநாதபுரம் மாவட்டத்தின் போகலூர் வட்டத்தில் உள்ள போகலூர் ஊராட்சி ஒன்றியத்தில் அமைந்த ஒரு பேரூராட்சி ஆகும்.

## போகலூர்
போகலூர் பரமக்குடி சட்டமன்றத் தொகுதிக்கும் இராமநாதபுரம் மக்களவைத் தொகுதிக்கும் உட்பட்டதாகும். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 9221 ஆகும். இவர்களில் பெண்கள் 4475 பேரும் ஆண்கள் 4746 பேரும் உள்ளனர்.

## புவியியல் அமைப்பு
இவ்வூரின் அமைவிடம் 9.38°N 78.83°E ஆகும். கடல் மட்டத்தில் இருந்து சராசரியாக 2 மீட்டர் (6 அடி) உயரத்தில் இருக்கின்றது.

## வரலாறு
தென்தமிழ்நாட்டின் பிரிக்கப்படாத பழைய இராமநாதபுரம் மாவட்டத்தின் பெரும்பகுதியை ஆண்டவர்கள் சேதுபதிகள். இவர்கள் கி.பி 1501 முதல் இந்தியா விடுதலை பெற்ற காலம் வரை இப்பகுதியின் ஆட்சியாளர்களாகத் திகழ்ந்துள்ளனர். வங்கக்கடற்கரையின் அதிபதியாய் முதலில் புகலூரையும் (போகலூர்) பின்பு இராமநாதபுரத்தையும் தங்கள் தலைநகரமாக கொண்டு ஆட்சி நடத்தியள்ளனர்.

போகலூரை சேதுபதி மன்னர்கள் கி.பி.1501 முதல் கி.பி.1710 வரை சமார் 210 வருடங்கள் தலைநகராக கொண்டு ஆட்சிபுரிந்துள்ளனர்.

## சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல்:

#யாதவர் தெரு
#முஸ்லிம் தெரு
#சத்திரக்குடி
#நரியனேந்தல்
#அண்ணா நகர்
#விவேகானந்தபுரம்
#தென்றல் நகர்
#புலவர் தெரு
#அம்பேத்கர் நகர்

## மருத்துவமனைகள்
* அரசு ஆரம்ப சுகாதார நிலையம், போகலூர்.

* அரசு சித்த மருத்துவமையம், போகலூர்.

* அரசு கால்நடை மருந்தகம், போகலூர்.

## கல்வி நிலையங்கள்

* நூருல்லா முஸ்லிம் தொடக்கப் பள்ளி, போகலூர்
* மாவட்ட ஆசிரியர் பயிற்சி பள்ளி, மஞ்சூர், போகலூர்.

* ஊராட்சி ஒன்றிய துவக்கப்பள்ளி, போகலூர்.

* ஊராட்சி ஒன்றிய துவக்கப்பள்ளி, சத்திரக்குடி.

* அரசு மேல்நிலைப்பள்ளி, சத்திரக்குடி, போகலூர்.

* பாஸ் மெட்ரிகுலேஷன் துவக்கப்பள்ளி,

* வாசன் மெட்ரிகுலேஷன் மேல்நிலைப்பள்ளி,

* மீனாட்சி மெட்ரிகுலேஷன்,

* மாடல் மெட்ரிகுலேஷன்

## அரசு அலுவலகங்கள்

* ஊராட்சி ஒன்றிய அலுவலகம் 

* வருவாய் ஆய்வாளர் அலுவலகம்

* கிராம நிர்வாக அலுவலர் 
* ஊராட்சி மன்ற அலுவலகங்கள்

* தொடக்க வேளாண்மைக் கூட்டுறவு கடன் சங்கம்

* தபால் நிலையம் 

* காவல் நிலையம்

* இரயில் நிலையம்

## வங்கிகள்

* பாரத ஸ்டேட் பேங்க்

* பாண்டியன் கிராம பேங்க்

* இராமநாதபுரம் மாவட்ட கூட்டுறவு வங்கி.

## திருத்தலங்கள்
* விநாயகர் திருக்கோயில், போகலூர்.

* பாலதண்டாயுதபானி திருக்கோயில், போகலூர்.

* ஈஸ்வரன் திருக்கோயில், போகலூர்.

* மங்களேஸ்வரி திருக்கோயில், போகலூர்.

* கண்ணபிரான் திருக்கோயில், போகலூர்.

* அம்மன் திருக்கோயில், போகலூர்.

* ஐயப்பன் திருக்கோயில், போகலூர்.

* கருப்பண்ணசுவாமி திருக்கோயில், போகலூர்.

* அய்யனார் திருக்கோயில், போகலூர்.

* முருகப்பெருமான் திருக்கோயில், சத்திரக்குடி.

* பள்ளிவாசல், சத்திரக்குடி & போகலூர்.

## சுற்றுலா தலங்கள்

* திருஉத்திரகோசமங்கை - 15 கி.மீ.

* நயினார்கோவில் - 15 கி.மீ.

* திருப்புல்லாணி - 25 கி.மீ.

* சேதுகரை - 30 கி.மீ.

* தேவிபட்டினம் - 30 கி.மீ.

* வாலிநோக்கம் - 38 கி.மீ.

* பாம்பன் பாலம் - 63 கி.மீ.

* இராமேசுவரம் - 75 கி.மீ.

* தனுஷ்கோடி - 88 கி.மீ.

## மேற்கோள்கள்

பகுப்பு:இராமநாதபுரம் மாவட்டத்திலுள்ள கிராமங்கள்
கலாங் விரிகுடா

**கலாங் விரிகுடா** (ஆங்கிலம்: *Ha Long Bay*) என்பது வடக்கு வியட்நாம் பகுதியில் ஹனோய்க்குக் கிழக்கே 170 கிலோ மீட்டர் தொலைவில் உள்ளது. இங்கு கேட் பா தீவு, டாவ் பீ தீவு, டாவ் கோ தீவு, போ கான் தீவு என்பது போன்ற சுண்ணாம்புத் தீவுகள் பல காணப்படுகின்றன. இத்தீவுகளில் டாவ் கோ தீவுப் பகுதியில் சுண்ணக்கல் விழுதுகள், சுண்ணக்கல் புற்றுகள் கொண்ட 20 மீட்டர் உயரத்துக்கும் அதிகமான அழகிய நிறங்களுடைய குகைகள் பல இருக்கின்றன. இந்த விரிகுடாப் பகுதியில் மிதக்கும் கிராமங்கள் பல இருக்கின்றன. இங்கு மீன் பிடிக்கும் தொழில் முக்கியமான ஒன்றாக இருக்கிறது. இந்தப் பகுதி “புதிய ஏழு உலக விந்தைகளுக்கான அறக்கட்டளை” அமைப்பு நடத்திய புதிய ஏழு இயற்கை உலக விந்தைகளுக்கான வாக்கெடுப்பில் இயற்கை ஏழு உலக விந்தைகளில் ஒன்றாகக் கடந்த நவம்பர் 11 2011 அன்று அறிவிக்கப்பட்டது.

## மேற்கோள்கள்


பகுப்பு: இயற்கை அதிசயங்கள்
பகுப்பு:வியட்நாமில் உள்ள உலக பாரம்பரியக் களங்கள்
புலம்பெயர் தமிழர்

**புலம்பெயர் தமிழர்** (*Tamil diaspora*) எனப்படுவோர் இந்தியா மற்றும் இலங்கையை பூர்வீகமாகக் கொண்டிருந்து ஏனைய நாடுகளுக்கு புலம்பெயர்ந்த தமிழர்களைக் குறிக்கின்றது. குறிப்பிடத்தக்க புலம்பெயர் தமிழர் சனத்தொகை மலேசியா, சிங்கப்பூர், இந்தோனேசியா, மத்திய கிழக்கு, ரீயூனியன், தென்னாபிரிக்கா, மொரிசியசு, சீசெல்சு, பிஜி, கயானா, மியான்மர், டிரினிடாட் மற்றும் டொபாகோ, பிரான்சிய மேற்கிந்தியத் தீவுகள், ஐரோப்பா, அவுத்திரேலியா, கனடா, அமெரிக்கா ஆகிய இடங்களில் காணப்படுகின்றனர்.

## தொடக்க கால குடியேற்றங்கள்
ஆயிரக்கணக்கான ஆண்டுகளுக்கு முன்னரே குடியேறியோர் பிற இனத்தவருடன் கலந்துவிட்டனர். ஏனையோர் சம காலத்தில் தமிழ் நாட்டிலிருந்து இடம் பெயர்ந்தனர். புலம்பெயர்ந்தோர் அடையாளம் புராதன மரபுரிமையில், தமிழ் மொழியில், தமிழ் இலக்கியத்தில் வேரூன்றி, தற்போதும் உயிர்த்துடிப்பான கலாச்சாரத்தில் காணப்படுகின்றது. ஆரம்ப குடியேற்றக் குழுக்கள் பற்றி சிறப்பாக ஆவணப்படுத்தப்படவில்லை.

## இவற்றையும் பார்க்கவும்
* புலம்பெயர் இலங்கையர்
* புலம்பெயர் ஈழத்தமிழர்
* புவியில் தமிழ் மக்களின் பரம்பல் அட்டவணை

## உசாத்துணை

பகுப்பு:தமிழ்ச் சமூகம்
புகு ஏற்பளவும் வெளிப்படு ஏற்பளவும்

**புகு ஏற்பளவும் வெளிப்படு ஏற்பளவும்** (*entrance dose and exit dose*)  தொலை கதிர் மருத்துவத்தின் போது எக்சு அல்லது காமாக் கதிர்கள், உடலின் புறப்பரப்பில் விழுந்து உட்சென்று புற்று உயிரணுக்களுக்குத் திட்டமிட்ட அளவு ஏற்பளவினைக் கொடுத்து, பின் மறுபக்கம் வெளிப்படுகிறது. கதிர்கள் உட்புகும் பரப்பிலுள்ள கதிர் ஏற்பளவு, **புகு ஏற்பளவு** என்றும், கதிர்கள் வெளிப்படும் பரப்பிலுள்ள கதிர்ஏற்பளவு, **வெளிப்படு ஏற்பளவு** என்றும் அறியப்படும். புற்று உயிரணுக்கள் பெறும் அளவு, கதிர் ஏற்பளவு ஆகும.குறைந்த ஆற்றலுள்ள கதிர்களுக்கு கதிர்கள் புகும் பரப்பில் ஏற்பளவு 100 % என்று கொள்ளப்படுகிறது.ஆழ விழுக்காட்டு ஏற்பளவு அட்டவணையின் துணையுடன் ,புற்றுநோய் எவ்வளவு ஆழத்தில் இருக்கிறது என்று தெரிந்து, அட்டவணையின் துணையுடன் புற்று ஏற்பளவு கணக்கிடப்படுகிறது.இந்த அட்டவணையின் மூலம் வெளிப்படு ஏற்பளவினையும் தெரிந்து கொள்ளமுடியும்.அதிக ஆற்றலுள்ள கதிர்களுக்கு உச்சக்கதிர் ஏற்பளவு பறபரப்பிற்கு சற்று அடியில் காணப்படும்.ஏற்புடைய அட்டவணையின் உதவியுடன் பிற இடங்களில் ஏற்பளவினைக் காணலாம்.

பகுப்பு:கதிர் மருத்துவம்
புருவம்

**புருவம்** (Eyebrow) என்பது கண்களுக்கு மேற்புறத்தில் செறிவான, மெல்லிய முடிகளையுள்ள பகுதியைக் குறிக்கும். வியர்வை, நீர், பிற மாசுகள் கண்குழிகளுக்குள் விழாதவண்ணம் காப்பதே, புருவங்களின் முக்கியப் பணியாகும். என்றாலும், முக பாவங்களைக் காட்டுவதற்கும், மனிதர்களிடையே கருத்துக்களை (அல்லது) சமிக்ஞைகளை பரிமாறிக் கொள்வதிலும் புருவங்களின் பணி இன்றியமையாததாக உள்ளது. பொதுவாக பெண்கள் ஒப்பனைப் பொருட்களைக் கொண்டு ஒப்பனை செய்தோ, முடிகளைக் கூட்டுதல், குறைத்தல், பச்சைக் குத்திக் கொள்ளுதல், துளையிட்டு வளையங்கள் அணிதல்  போன்ற செயல்களின் மூலமாகவோ தங்கள் புருவங்களை அழகுப்படுத்திக் கொள்கிறார்கள்.

## மேற்கோள்கள்

## வெளியிணைப்புகள்
* IEEE Xplore: About the relationship between eyebrow movements and Fo variations
* Dallas / Fort Worth Local News: Granbury ISD Forbids Eyebrow Shaving 

பகுப்பு:மனிதத்தலையும், கழுத்தும்
விளக்கு விருது

**விளக்கு விருது** அமெரிக்க வாழ் தமிழர்களின் பண்பாட்டு அமைப்பினரால் புதுமைப்பித்தன் நினைவாகக் கலை - இலக்கியத்தில் சிறப்பாகப் பங்காற்றுபவர்களை உற்சாகப்படுத்தும் விதமாக ஆண்டுதோறும் வழங்கப்படுகிறது. தமிழ்ச் சூழலில் தகுதிவாய்ந்த படைப்பாளிகள் உரிய அங்கீகாரமும், கவனமும் பெறவேண்டும் என்பதுதான் இந்த விருதின் நோக்கம். விருதுடன் ஒரு லட்ச ரூபாய் பரிசுத்தொகையும் பாராட்டுப் பத்திரமும் வழங்கப்படுகிறது.

## விருது பெற்றோர்

2016 ஆம் ஆண்டிற்குப் பிறகு இருவருக்கு விருது அளிக்கப்படுகிறது.

## மேற்கோள்கள்
 

## உசாத்துணை
* காலச்சுவடு இதழ் பிப்ரவரி 2013
* திண்ணை இணைய இதழ் 
* பேராசிரியர் எம். எ. எம். நுஃமான் விளக்கு விருது பெறுகிறார், திண்ணை, சனவரி 17, 2013

பகுப்பு:தமிழர் விருதுகள்
பயன்பாட்டுச் சுழற்சி

மின்திறன் உற்பத்தியில் **பயன்பாட்டுச் சுழற்சி** என்பது உற்பத்தி செய்யப்பட்ட மின்திறனை, மின்செலுத்தும் கம்பிகளில் அனுப்புதலை குறிப்பதாகும். இதனை ஆங்கிலத்தில் "Wheeling" என்று குறிப்பிடுகின்றனர்.

மின்திறன் வலையமைப்பு, மின்கடத்தல் வலையமைப்பு மற்றும் மின்பகிர்வு வலையமைப்பு என்று இருவகைப்படும். மின்கடத்தல் வலையமைப்பு, மின்திறன் உற்பத்தி நிலையத்திற்கும் துணைமின் நிலையத்திற்கும் இடையே உள்ள வலையமைப்பை குறிப்பதாகும். மின்பகிர்வு வலையமைப்பு, துணைமின் நிலையத்திற்கும் உபயோகபயன்பாட்டிர்க்கும் இடையே உள்ள வலையமைப்பை குறிப்பதாகும்.

பகுப்பு:ஆற்றல்
பண்ணாரி

**பண்ணாரி** (*Bannari*), தமிழ்நாட்டில் ஈரோடு மாவட்டத்தில் அமைந்துள்ள ஊராகும். சத்தியமங்கலத்திலிருந்து 12 கி.மீ. தொலைவிலும் கோபிச்செட்டிப்பாளையத்திலிருந்து 40 கி.மீ. தொலைவிலும் கோயம்புத்தூரிலிருந்து 82 கி.மீ. தொலைவிலும் உள்ள இவ்வூர் தேசியநெடுஞ்சாலை 209 இல் அமைந்துள்ளது.

## பண்ணாரி மாரியம்மன் கோயில்
புகழ் பெற்ற பண்ணாரி மாரியம்மன் கோயில் இவ்வூரில் அமைந்துள்ளது. ஆண்டுதோறும் பங்குனி மாதம் நடைபெறும் குண்டம் தீ மிதி (பூக்குழி) திருவிழாவிற்கு தமிழ்நாட்டிலிருந்தும் கர்நாடகத்திலிருந்தும் பக்தர்கள் அதிக அளவில் வருகிறார்கள்.

## வெளி இணைப்புகள்
*திருக்கோயில் வரலாறு 
*இந்து சமய அறநிலையத்துறை பண்ணாரி

பகுப்பு:ஈரோடு மாவட்டத்திலுள்ள கிராமங்கள்
பூம்புகார் (திரைப்படம்)

**பூம்புகார்** 1964 இல் சிலப்பதிகாரத்தை அடிப்படையாகக் கொண்டு, மு. கருணாநிதி திரைக்கதை, உரையாடல் எழுதி  ப. நீலகண்டன் இயக்கிய ஒரு தமிழ் காவிய படம். 1942 ஆம் ஆண்டு வெளியான கண்ணகி படத்திற்குப் பின் வந்த சிலப்பதிகாரம் காவிய அடிப்படையில் உருவாக்கப்பட்ட இரண்டாவது படம் இது. இத்திரைப்படத்தில் கண்ணகியாக விஜயகுமாரி, கோவலனாக எஸ். எஸ். இராஜேந்திரன், மாதவியாக ராஜஸ்ரீ, கவுந்தி அடிகளாக கே. பி. சுந்தராம்பாள் ஆகியோர் நடித்திருந்தனர்.

## நடிகர்கள்
* கோவலனாக எஸ். எஸ். ராஜேந்திரன் 
* கண்ணகியாக சி. ஆர். விஜயகுமாரி 
* மாதவியாக ராஜஸ்ரீ
* கவுந்தி அடிகளாக கொடுமுடி பாலாம்பாள் சுந்தராம்பாள்
* கணசபையாக நாகேஷ் 
* வசந்தசேனையாக மனோரமா 
* மன்னன் நெடுஞ்செழியனாக ஓ. ஏ. கே. தேவர் 
* கோப்பெருந்தேவியாக ஜி. சகுந்தலா 
* பாண்டியனின் அமைச்சராக செந்தாமரை

## பாடல்கள்
பூம்புகார் திரைப்படத்துக்கு இசையமைத்தவர் ஆர். சுதர்சனம். பாடல்களை உடுமலை நாராயண கவி, மாயவநாதன், ஆலங்குடி சோமு, மு. கருணாநிதி, இராதாமாணிக்கம் ஆகியோர் இயற்றினர்.

## துணுக்கு தகவல்
*அன்று கொல்லும் அரசின் ஆணை..* என்ற பாடலில் "நின்று கொல்லும் தெய்வம் **எங்கே சென்று** விட்டது" எனக் கவிஞர் மாயவநாதன் எழுதியிருந்தார். கே. பி. சுந்தராம்பாள் அந்த வரியைப் பாட மறுத்துவிட்டார். மாயவநாதனோ ஊருக்குப் போய்விட்டார். எனவே கருணாநிதியே அந்த வரியை "நின்று கொல்லும் தெய்வம் **இங்கே வந்து** விட்டது" என மாற்றி எழுதிக் கொடுத்தார்.

## மேற்கோள்கள்

## வெளி இணைப்புகள்
* http://www.raaga.com/channels/tamil/album/T0001780.html

பகுப்பு:1964 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:காவியத் திரைப்படங்கள்
பகுப்பு:ஆர். சுதர்சனம் இசையமைத்த திரைப்படங்கள்
பகுப்பு:எஸ். எஸ். ராஜேந்திரன் நடித்த திரைப்படங்கள்
பகுப்பு:சி. ஆர். விஜயகுமாரி நடித்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:செந்தாமரை நடித்த திரைப்படங்கள்
பகுப்பு:சிலப்பதிகாரம்
கன்னி (விண்மீன் குழாம்)

**கன்னிராசி மண்டலம்** எனப்படும் பூட்டெஸ் ராசி மண்டல விண்மீன் கூட்டங்களுள் இரண்டாவது பெரிய வட்டாரமாகும். இவ் வட்டார விண்மீன் கூட்டம் பேரண்டத்தின் நடுவரைக்கோட்டுப் பகுதியில் சிம்மராசி மண்டலத்திற்கும் (லியோ) துலா ராசிமண்டலத்திற்கும் (லிப்ரா) இடையில் அமைந்துள்ளது. சூரியன் கதிர் வீதியில் நகர்ந்து செல்லும் போது இவ் வட்டாரத்தில் செப்டம்பர் 16 முதல் அக்டோபர் 31 வரையிலான காலத்தைக் கழிக்கின்றது. இது கன்னி ராசிக்குரிய நட்சத்திரக் கூட்டமாகும். இதில் 95 விண்மீன்களை வானவியலார் இனமறிந்துள்ளனர். இதிலுள்ள முக்கியமான விண்மீன் ஸ்பைகா என அழைக்கப்படும் ஆல்பா வெர்சினிஸ் ஆகும். இது சிம்மராசி வட்டாரத்திலுள்ள ரெகுலஸ் என்ற விண்மீனை விட பிரகாசமிக்கதும், வெப்பமிக்கதும், பலமடங்கு பெரியதும் ஆகும். இதனுள் 600 சூரியன்களை உள்ளடக்கிவிடலாம். 262 ஒளி ஆண்டுகள் தொலைவில் உள்ள ஸ்பைகா விண்ணில் தெரியும் பிரகாசமான விண்மீன்களின் வரிசையில் 15 ஆவதாக உள்ளது. இந்த வட்டார விண்மீன் கூட்டம் நீதிக்குரிய பெண் கடவுளான டிக்கியை (Dike) பெருமைப்படுத்துவதற்காக என்று சிலரும் தானியங்களுக்கான பெண் கடவுளான டிமெட்டரை (Demeter) நினைவூட்டுவதற்காக என்று சிலரும் நம்புகின்றனர்.

## மேற்கோள்களும் குறிப்புகளும்

 

பகுப்பு:விண்மீன் பேரடைகள்
பகுப்பு:விண்மீன் குழாம்கள்
விர்கோ கொத்து விண்மீன்கூட்டம்

**விர்கோ கொத்து விண்மீன்கூட்டம்** (Virgo Cluster) என்பது விர்கோ எனப்படும் கன்னிராசி மண்டல வட்டாரத்தில் எங்கும் நிறைந்திருக்கும் கொத்து விண்மீன் கூட்டங்களாகும். கன்னிராசி மண்டல வட்டாரத்தில் எப்சிலான், டெல்ட்டா ,காமா, ஈட்டா, பீட்டா மற்றும் உமிகிரான் வெர்ஜினியஸ் விண்மீன்கள் அமைந்த மேற்புறப் பகுதியில் 2000 க்கும் மேற்பட்ட அண்டங்கள் உள்ளன 
. இவற்றின் மையம் புவியிடமிருந்து 50 மில்லியன் ஒளி ஆண்டுகள் தொலைவில் உள்ளது. செம்பெயர்ச்சியை அளவிட்டு இந்த அமைப்பு முழுவதும் நம்மிடமிருந்து 1200 கிமீ/வி  என்ற வேகத்தில் விலகிச் செல்வதாகக் கண்டறிந்துள்ளனர். இவற்றிலுள்ள மிகப்  பிரகாசமான அண்டம் கூட தோற்ற ஒளிப்பொலிவெண் 10 கொண்டதாக இருப்பதால் இவற்றைச் சாதாரணமான தொலை நோக்கியால் பார்க்க இயலாது. இவ் இரண்டாயிரம்  அண்டங்களில் குறைந்தது 150 மிகப் பெரியவை. விர்கோ கொத்து விண்மீன் கூட்டங்களின் மையத்தில் M .84(NGC 4374), M.86(NGC 4406), M.87(NGC 4486) என்று பதிவு செய்யப்பட்ட, நீள் கோள் வடிவ மாபெரும் அண்டங்கள் உள்ளன. இவை சிறு சிறு அண்டங்களின் சேர்க்கையினால் உருவாகியிருக்கலாம் என்று கூறுகின்றார்கள் .

விர்கோ கொத்து விண்மீன் கூட்டங்கள் பேரண்டத்தின் ஒரு மூலையில் இருந்து கொண்டு மேலாதிக்கம் செலுத்தி வருகின்றன. இதன் பொருண்மை ஒரு பக்கம் அதிகமாகச் செரிவுற்றிருப்பதால் நமது அண்டத்திலுள்ள துணை அண்டங்கள் யாவும் இதன் வலிமையான ஈர்ப்பினால் கவரப்படுகின்றன
. இதை 'விர்கோவின் உறிஞ்சுதல்' என்பர். 
## மேற்கோள்களும் குறிப்புகளும்

 

பகுப்பு:விண்மீன் பேரடைகள்
வெள்ளோடு பறவைகள் சரணாலயம்

**வெள்ளோடு பறவைகள் சரணாலயம்** என்பது தமிழ்நாட்டில் ஈரோடு மாவட்டம், சென்னிமலையை அடுத்த வெள்ளோடு எனும் ஊரில் 77.85 ஹெக்டேர் பரப்பளவில் அமைந்துள்ள ஒரு பறவைகள் சரணாலயமாகும்.  இது ஈரோட்டில் இருந்து 12 கிலோ மீட்டர் தொலைவிலும் பெருந்துறை யிலிருந்து 5 கிலோ மீட்டர் தொலைவிலும் உள்ள வெள்ளோட்டில் அமைந்துள்ளது.

## பறவைகள்
இங்குள்ள பெரிய ஏரிக்கு ஆண்டின் நவம்பர் முதல் ஏப்ரல் வரையிலான காலத்தில், இந்திய நாட்டிலுள்ள பறவைகளான மஞ்சள் மூக்கு நாரை, கரண்டி வாயன், கூழைக்கடா, நத்தைக் குத்தி நாரை, வெள்ளை அரிவாள் மூக்கன் போன்றவைகள் வருகின்றன. இவை தவிர, வெளிநாடுகளிலிருந்தும் 109 வகையான பறவைகள் வந்து செல்கின்றன. குறிப்பாக, ஆஸ்திரேலியா மற்றும் ஆஸ்திரியா நாடுகளில் இருந்து பெலிகன் பறவைகள் பெருமளவில் இங்கு வருகின்றன. இங்கு வரும் பறவைகள் நான்கு மாத காலம் வரை தங்கியிருப்பதுடன் முட்டையிட்டுக் குஞ்சு பொரித்து இனப்பெருக்கம் செய்து அவற்றுடன் திரும்பிச் செல்வதை வழக்கமாகக் கொண்டுள்ளன.

## காட்சியகம்

## உசாத்துணை

## வெளி இணைப்புகள்
*வெள்ளோடு பறவைகள் சரணாலயம்

பகுப்பு:தமிழ்நாட்டின் பறவை புகலிடங்கள்
பகுப்பு:பறவைகள் காப்பகங்கள்
பகுப்பு:இந்தியாவில் உள்ள பறவைகள் காப்பகங்கள்
ஆத்வே

**ஆத்வே கேபிள் & டாட்டாகொம் லிமிடெட் ** (*Hathway Cable & Datacom Ltd*, , ) இந்தியாவில் மும்பையிலிருந்து இயங்கும் ஓர் முதன்மை  கம்பிவடத் தொலைக்காட்சி சேவை வழங்குனர் ஆகும். ஐதராபாத், மும்பை, புனே, பெங்களூரு  இந்தூர் உட்பட இந்தியாவின்  பல நகரங்களில் தனது சேவையை வழங்கி வருகிறது. இந்தியாவில் கம்பிவடத் தொலைக்காட்சிக்கான கம்பிவடம் வழியே அகலப்பட்டை இணைய அணுக்கமும் வழங்கத் தொடங்கிய முதல் நிறுவனம் ஆத்வே ஆகும். திவ்ய பாசுகர் நிறுவனத்தின் பாசுகர் மல்டிநெட் சேவையிலும் குசராத் டெலிலிங்கசு நிறுவனத்திலும் 51% பங்கு ஆத்வேக்கு உள்ளது. 2006ஆம் ஆண்டில் கம்பிவடத் தொலைக்காட்சி சேவைகளை எண்ணிம வடிவத்தில் வழங்கத் தொடங்கியது. தனது சேவையில் உயர் வரையறு தொலைக்காட்சி அலைவரிசைகளையும் எண்ணிம ஒளிதப் பதிவுகருவியையும் அறிமுகப்படுத்தி உள்ளது.

## சான்றுகோள்கள்

## வெளி இணைப்புகள்
*Official Website
*Broadband Plans
*Internet Speed Test

பகுப்பு:இந்திய தொலைதொடர்பு நிறுவனங்கள்